فتحعلی خانین اؤزو ده روسیه سارایینا یوللادیغی مکتوبلاردا «کریم خانین اونا هدیه‌لر و پول گؤندردیگینی، لاکین وکیلین تکلیفینی قبول ائتمه‌دیگینی» یازیردی. ۱۷۷۵-۱۷۷۶-جی ایللرده قوبالی فتحعلی خان و ایران حاکیمی کریم خان زند آراسیندا ایکی دفعه ائلچی موبادیله‌سی اولموشدور. اوّلجه ایراندان بیر نوماینده گلمیش، سونرا فتحعلی خانین افراسییاب آدلی نوماینده‌سی و داها ایکی قوبالی اونونلا ایرانا گئده‌رک، اورادا دانیشیقلار آپارمیشدیرلار. گئنئرال دئ-مئدئم دربندده اولان واخت اونلار ایران حاکیمی‌نین مکتوبو ایله بیرگه گئری قاییتمیشدی. کریم خانین ایکینجی ائلچیسی‌نین قوبایا گلیشینه جاواب اولاراق فتحعلی خان میر محمد حسین آدلی بیر نفری شیرازا گؤندرمیشدی.